text: Fartsyndere: Pas på i næste uge
  10 maj 2015 kl. 08.32
  Fra mandag laver politiet en massiv indsat mod bilister, der kører for stærkt.
  Hele ugen sætter politiet ressourcer ind mod overtrædelser af fartgrænserne. Ikke mindst på landevejene, hvor der ifølge politiet er flere end 60 procent af trafikanterne, kører over den tilladte grænse. 
  Det er også på landevejene, de fleste alvorlige ulykker sker.
  Politiet begrunder kontrollen på følgende måde:
  ? For høj hastighed vurderes at være den hyppigste årsag til trafikulykker med alvorlig tilskadekomst og dødsfald. 
  ? I halvdelen af samtlige dødsulykker med personbil i 2013 kørte føreren over hastighedsgrænsen.
  ? Høj hastighed kan både være årsag til, at uheldet sker og grunden til, at det bliver alvorligt. 
  ? I byerne kan selv små hastighedsoverskridelser medføre meget alvorlige personskader hos fodgængere og cyklister, hvis de påkøres. Hvis eksempelvis en bil kører ind i en fodgænger med 75 km/t., er der 50 procent risiko for, at fodgængeren vil dø af det.
  